**Darren Aronofsky** (sündinud 12. veebruaril 1969 New Yorgis) on Ameerika Ühendriikide filmilavastaja, produtsent, stsenarist ja näitleja.

Elulugu
-------

Aronofsky sündis New Yorgis Brooklynis õpetajate peres. Ta lõpetas Merou Edwardi (New York) keskkooli. Pärast kooli reisis kuus kuud Lähis-Idas, Euroopas ja Guatemalas. Aastal 1987 astus ta Harvardi ülikooli, kus õppis antropoloogiat, filmindust ja animatsiooni. Aastal 1990 tegi kursusetööna esimese lühifilmi "Supermarket Sweep".

1992 kolis ta Los Angelesse, kus täiendas end filmilavastajana.

Režissööritöid
--------------

* **"π"** IMDb: 7.6/107.6/107.6/107.6/107.6/107.6/107.6/107.6/107.6/10 stars7.6/10 stars

 *Pikemalt artiklis Pii (film)*
**Žanr:** triller/ulme. **Stuudio:** Harvest Filmworks (1998). **Osades:** Sean Gullette, Mark Margolis, Ben Shenkman, Pamela Hart, Stephen Pearlman, Samia Shoaib

Matemaatik Max (Sean Gullette) usub, et looduses saab kõike seletada numbrite abil ning et kaose taga peitub kord. Selle kinnisidee lahendamiseks loob arvuti, mis peab leidma kõikeseletava valemi. Kuid Maxi leiutist ihkavad ka Wall Streeti ärihaid ja ususekt.

Must-valge filmi eelarve oli 60 000 dollarit, mis lõpuks teenis kokku ligi 3,2 miljonit dollarit. Käis paljudel filmifestivalidel, võitis 1998. aasta Sundance'i festivalil auhinna.

* **"Reekviem unistusele"** IMDb: 8.5/108.5/108.5/108.5/108.5/108.5/108.5/108.5/108.5/108.5/10 stars

 *Pikemalt artiklis Reekviem unistusele*
**Žanr:** draama. **Stuudio:** Artisan Entertainment (2000). **Osades:** Ellen Burstyn, Jared Leto, Jennifer Connelly, Marlon Wayans, Christopher McDonald

Lugu üksildasest narkosõltlasest Sarast (Ellen Burstyn) ja tema pojast Harryst (Jared Leto), kes teenib elatist uimasteid müües.

* **"Allikas"** IMDb: 7.5/107.5/107.5/107.5/107.5/107.5/107.5/107.5/107.5/10 stars7.5/10 stars

 *Pikemalt artiklis Allikas (film)*
**Žanr:** draama/romantika/ulme **Stuudio:** Warner Bros Pictures (2006). **Osades:** Hugh Jackman, Rachel Weisz, Marcello Bezina, Alexander Bisping, Ellen Burstyn

Lugu igavesest elust, kus peategelane Tomas Creo (Hugh Jackman) otsib läbi millenniumi lahendusi teda vaevanud saladustele. 

* **"Maadleja"** IMDb: 8.4/108.4/108.4/108.4/108.4/108.4/108.4/108.4/108.4/108.4/10 stars

 *Pikemalt artiklis Maadleja (film)*
**Žanr:** draama/komöödia **Stuudio:** Protozoa Pictures/Saturn Films (2008). **Osades:** Mickey Rourke, Marisa Tomei, Evan Rachel Wood, Mark Margolis, Todd Barry

Lugu kustunud karjääriga maadlejast Randy Robinsonist, keda hüüti Jääraks (Mickey Rourke), ja tema püüdlusest taastada nii kunagine hiilgus kui ka purunenud suhted lähedastega.

Filmograafia
------------

1. "Supermarket Sweep" (1991) stsenarist, lavastaja
2. "Fortune Cookie" (1991) lavastaja, produtsent
3. "Protozoa" (1993) stsenarist, lavastaja
4. "Pii" (*π*, 1998) stsenarist, lavastaja
5. "Reekviem unistusele" (*Requiem for a Dream*, 2000) stsenarist, näitleja, lavastaja
6. "Sügavikus" (*Below*, 2002) stsenarist, produtsent
7. "Allikas" (*The Fountain*, 2006) stsenarist, lavastaja
8. "Maadleja" (*The Wrestler*, 2008) lavastaja, produtsent
9. "Must luik" (*Black Swan*, 2010)

Tunnustus
---------

* 1998 Directing Award (Sundance'i filmifestival): "Pii" - Dramatic
* 1998 FIPRESCI Prize - Special Mention (Thessaloniki Film Festival): Pii - International Competition
* 1998 Gotham Awards / Open Palm Award: Pii
* 1999 Special Mention (Málaga International Week of Fantastic Cinema): Pii
* 1999 Florida Film Critics Circle Awards: Pii - Newcomer of the Year
* 1999 Independent Spirit Awards: Pii - Best First Feature
* 2000 Golden Spike (Valladolid International Film Festival): Reekviem unistusele
* 2001 Young Hollywood Awards: Hottest Young Filmmaker
* 2001 Online Film Critics Society: Reekviem unistusele - Awards Best Director
* 2006 Feature Film Prize in Science and Technology (Hamptons International Film Festival): Allikas
* 2009 Kuldlõvi (Veneetsia filmifestival): "Maadleja"
* 2009 Independent Spirit Awards: Maadleja - Best Feature
* 2009 Kansas City Film Critics Circle Awards: Maadleja - Best Director

Välislingid
-----------

* Darren Aronofsky andmekogus IMDb (inglise)
* Koduleht
* Blogi
* Darren Aronofsky (Aronofsky.Net)